CELEX: 32011D0378
Language: et
Date: 2011-06-27 00:00:00
Title: 2011/378/EL: Komisjoni rakendusotsus, 27. juuni 2011 , millega muudetakse nõukogu direktiivi 2003/85/EÜ XI lisa A osa seoses selliste riiklike laborite loeteluga, kellel on lubatud käsitleda elusat suu- ja sõrataudi viirust (teatavaks tehtud numbri K(2011) 4385 all)  EMPs kohaldatav tekst

28.6.2011   
            
            
               ET
            
            
               Euroopa Liidu Teataja
            
            
               L 168/16
            
         KOMISJONI RAKENDUSOTSUS,
   27. juuni 2011,
   millega muudetakse nõukogu direktiivi 2003/85/EÜ XI lisa A osa seoses selliste riiklike laborite loeteluga, kellel on lubatud käsitleda elusat suu- ja sõrataudi viirust
   (teatavaks tehtud numbri K(2011) 4385 all)
   (EMPs kohaldatav tekst)
   (2011/378/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 29. septembri 2003. aasta direktiivi 2003/85/EÜ ühenduse meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ, (1) eriti selle artikli 67 lõiget 2,
   ning arvestades järgmist:
   
               (1)
            
            
               Direktiiviga 2003/85/EÜ on kehtestatud suu- ja sõrataudi puhkemisel rakendatavad minimaalsed kontrollimeetmed ning teatavad ennetusmeetmed tagamaks pädevate asutuste ja põllumajandustootjate paremat ettevalmistust ja suuremat teadlikkust sellest haigusest.
            
         
               (2)
            
            
               Ennetusmeetmete hulgas on sätestatud liikmesriikide kohustus tagada, et elusa suu- ja sõrataudiviiruse käsitlemine teadustegevuse ja diagnostika eesmärgil toimuks üksnes heakskiidetud laborites, mis on loetletud direktiivi 2003/85/EÜ XI lisa A osas.
            
         
               (3)
            
            
               Hispaania on ametlikult komisjoni teavitanud, et Centro de Investigación en Sanidad Animal (CISA) (Valdeolmos, Madrid) vastab direktiivi 2003/85/EÜ artiklis 65 sätestatud nõuetele. Hispaania taotles CISA lisamist selle direktiivi XI lisa A osas esitatud loetellu, kus on sätestatud riiklikud laborid, kellel on lubatud käsitleda elusat suu- ja sõrataudiviirust.
            
         
               (4)
            
            
               Seega on vaja asendada direktiivi 2003/85/EÜ XI lisa A osas esitatud riiklike laborite loetelus kanne Hispaania kohta.
            
         
               (5)
            
            
               Seepärast tuleks direktiivi 2003/85/EÜ XI lisa A osa vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 2003/85/EÜ XI lisa A osas asendatakse Hispaaniat käsitlev kanne järgmisega:
   
      
                  „ES
               
               
                  Hispaania
               
               
                  
                              —
                           
                           
                              Laboratorio Central de Sanidad Animal, Algete, Madrid
                           
                        
                              —
                           
                           
                              Centro de Investigación en Sanidad Animal (CISA), Valdeolmos, Madrid
                           
                        
               
                  Hispaania”
               
            
   Artikkel 2
   Käesolev otsus on adresseeritud liikmesriikidele.
   
      Brüssel, 27. juuni 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 306, 22.11.2003, lk 1.